Ixef I Tameddurt n Ɛli Ideflawen d usenked n yisefra yecna Ɛli Ideflawen yemmeslay-d deg tezlit-is Tlemẓit d wamek i tt-ttaken yimawlan-is ad tezweǧ mebla ccwar-is. Tawacult taqbaylit d nettat i ifararen axxam yelhan i yelli-tsen, axxam yettwabnan s nnif d lḥerma, win yellan d amesbaɣur. Taqcict akken kan ad tawweḍ d tilemẓit ad tt-sedhun s yimeslayen akken ad teqbel, ad as-d-awin tiḥkayin yemgaraden is-yettakken udem icebḥen ara tt-yeǧǧen ad tebnu yal targit d usirem deg wallaɣ-is. Akken iwehha ucennay ɣer wayen akk i tcareḍ twacult taqbaylit. Ma deg tseddarin tineggura yemmeslay-d ɣef ẓẓur d lḥif i tettidir tmeṭṭut mi ara tuɣal gar yifassen n temɣart d ilewsan. Akken i d-yessebgen belli ula d argaz-is ur yezmir ara ad yeḍleb azref n tmeṭṭut-is imi i d-yufa iman-is yebḍa gar wul d tasa, ur yeẓri ara anwa abrid ara yeḍfer. Ɛarqen yiberdan.